Фалянстэр

«**Фалянстэр**» — моладзевая арганізацыя, заснаваная 23 сьнежня 2010 году ў Менску. Узьнікла як працяг ініцыятывы супольнасьці «Забей». Ліквідавана ў 2021 годзе.

## Мэты
Арганізацыя ставіла перад сабой наступныя мэты:
# Пашыраць выкарыстаньне вольнага апраграмаваньня й кантэнта, а таксама апаратных сродкаў сярод грамадзкіх арганізацыяў, афіцыйных інстытутаў, супольнасьцяў і грамадзянаў.
# Узмацняць тэматычныя й лякальныя супольнасьці лічбавымі ведамі пра кіраваньне сваёй інфраструктурай.
# Актуалізаваць гуманітарныя й тэхнічныя веды грамадзкіх арганізацыяў, супольнасьцяў і грамадзянаў, каб актывізаваць грамадзтва да больш актыўнага ўдзелу ў прыняцьці рашэньняў усіх узроўняў і стварэньні законаў.

Арганізацыя заяўляла шанаваньне інаватыўнасьці (), аўтаномнасьці, калектывізму, адкрытасьці, узаемадапамогі, уключанасьці й сацыяльнай роўнасьці сярод удзельнікаў і партнэраў.

## Дзейнасьць
Асноўныя кірункі дзейнасьці:
* захаваньне адкрытых і вольных ведаў;
* дапамога розным супольнасьцям у наладжваньні ўнутраных камунікацыяў з выкарыстаньнем адкрытага апраграмаваньня;
* падтрымка юрыдычных інструмэнтаў, якія дапамагаюць абараняць веды ад пагроз;
* арганізацыя інтэлектуальных публічных імпрэзаў, узаемадзейнічаючы з рознымі супольнасьцямі й групамі;
* уплыў на сацыяльнае, культурнае, эканамічнае й палітычнае жыцьцё краіны.

### Клюбы

Фалянстэр зьяўляўся акрэдытаванай арганізацыяй EVS, заснавальнікам  супольнасьці, сузаснавальнікам Маладых Піратаў Эўропы, чальцом Пірацкага Інтэрнацыянала, філіялям Creative Commons, удзельнікам сеткі WebWeWant і вёў міжнародную дзейнасьць.

За час існаваньня на базе «Фалянстэра» працаваў шэраг адукацыйных клюбаў.

#### Drupal-клюб
«Drupal-клюб» — месца, дзе ўсе ахвочыя маглі пачаць вывучаць сыстэму сайтабудаўніцтва Drupal. Падчас дзейнасьці клюбу было створана некалькі сайтаў для некамэрцыйных праектаў. Адзін зь іх — для Пірацкага цэнтру.

У 2011 годзе быў праведзены першы Drupal-зьлёт, які сабраў каля 70 IT-спэцыялістаў.

У 2012 годзе на Drupal-зьлёце ў межах хакатону быў створаны сайт некамэрцыйнай ініцыятывы Niekropali.by.

Апроч таго «Drupal-клюб» адзначаў глябальныя дні вывучэньня Drupal.

#### Фэміда Фалянстэру
«Фэміда Фалянстэру» — клюб па вывучэньні права. Адміністрацыйнае, крымінальнае, аўтарскае права й правы чалавека — тэмы першага сэзону. Падчас другога сэзону быў створаны «Дапаможнік раварыста». У трэцім сэзоне — разглядалася аўтарскае права.

#### Linux-клюб
Лінуксоўкі — гэта традыцыйныя сустрэчы «Фалянстэру» (2012—2014) па вывучэньні адкрытай апэрацыйнай сыстэмы Linux і іншых opensourсе-праграмаў. Аматары Linux-сыстэм зьбіраюцца, каб разглядаць тэарэтычныя пытаньні й вырашаць практычныя задачы.

#### Моўныя клюбы (ангельская, нямецкая)
На працягу 2011—2012 гадоў праходзілі клюбы рыторыкі ангельскай і нямецкіх моваў. На сустрэчах удзельнікі разам вучыліся мастацтву слухаць, думаць і гаварыць на замежных мовах.

### Праекты
Праекты для «Фалянстэру» — гэта пункты ўваходу, разьвіцьця, уплыву на сацыяльнае, культурнае, эканамічнае й палітычнае жыцьцё грамадзтва. З 2013 году «Фалянстэр» будаваў праекты паводле прынцыпаў адкрытых супольнасьцяў. Усё матэрыялы арганізацыі трымаюцца капілэфт-падыходу й публікуюцца пад ліцэнзіяй Creative Commons BY-SA (3.0 ці 4.0).

Сярод найбольш актыўных праектаў былі:

* **Дойка** — модуль прыёма ахвяраваньняў для web-сайтаў
* **Лічбавая Майстэрня** — онлайн-маркет ІТ-валянтэрскага абмену, на якім валянтэры й грамадзкія ініцыятывы маглі знаходзіць адзін адно
* **Гік-лаўка** — паслугі, майстар-клясы й сувэніры для гіка
* **Градка** — https://web.archive.org/web/20180517175124/http://falanster.by/be/creativecommons
* **Куток раварыста** — https://wiki.falanster.info/wiki/Куток_раварыста
* **Улазіны** — https://wiki.falanster.info/wiki/Улазіны

#### Вікі-дзень
Фалянстэр ладзіў Вікі-дні, мэтай якіх было разьвіцьцё й прасоўваньне адкрытых ведаў, а таксама рэдагаваньне беларускага разьдзелу Вікіпэдыі.

#### Дапаможнік раварыста

У межах клюбу «Фэміда Фалянстэра» ў 2013 годзе быў створаны «Дапаможнік раварыста», мэта якога — прыцягнуць увагу грамадзтва да праблемаў роварнага руху Беларусі. Прэзэнтацыя брашуры адбылася 8 чэрвеня ў Менску.

Ў канцы зімы 2014 году актывісты арганізацыі працягнулі працу над наступнай вэрсіяй дапаможніка. Падчас працы над праектам да яго далучылася некалькі дзясяткаў валянтэраў. Абноўленая вэрсія была прэзэнтавана ў шэрагу местаў: Менску, Гомлі, Магілёве, Берасьці, Горадні, Віцебску, Бабруйску.

Дапаможнік выдадзены пад свабоднай ліцэнзіяй Creative Commons і дасяжны для спампоўваньня на дзьвюх мовах:
* на расейскай: Помощник велосипедиста 2.0 от Фаланстера
* на наркамаўцы: Дапаможнік раварыста 2.0 ад Фаланстэра

#### Інструмэнт удзелу
Кампанія «Мяняй правілы!» ставіла мэтай матываваньне грамадзянаў да электроннага ўдзелу ў супольных справах і вырашэньні агульных праблемаў на прыкладзе супольнасьці раварыстаў.

#### Турнір нефармалаў
Асобны праект і кірунак дзейнасьці — разьвіцьцё лякальных супольнасьцей. «Турнір нефармалаў» прызваны актуалізаваць і разьвіць дваровы футбол сярод аматарскіх камандаў.

### Удзел у руху адкрытых зьвестак
22 лютага актывісты фаланстэра далучыліся да сусьветнага дня руху за адкрытыя зьвесткі для абмену досьведам, далучэньню да сусьветнага руху, а таксама абмеркаваньня праблемаў.

### Філія творчых суполак у Беларусі

У жніўні 2014 году адбылося адкрыцьцё філіі творчых суполак (Creative Commons) у Беларусі. «Фалянстэр» выступаў як інфраструктурная арганізацыя. Філія займаецца вывучэньнем праблемаў, зьвязаных з аўтарскім правам, а таксама дасьледуе магчымасьці прымяньненя ліцэнзіі Creative Commons, GNU GPL і інш., папулярызуе выкарыстаньне публічнага ліцэнзаваньня твораў сярод аўтараў, праводзіць публічныя лекцыі па асновах аўтарскага права й афармленьня розных прац у Сеціве.

## Галерэя

Афиша клуба Фемида Фаланстера. Продолжаем погружение..jpg
Афиша. Drupal-день для школьников.jpg
Афиша. Вики день..jpg
Ашифа. Фемида Фаланстера. Вело и право..jpg
Афиша встречи. Культура участия.jpg


## Крыніцы

## Вонкавыя спасылкі
* Афіцыйная старонка
* Афіцыйная Вікі

Катэгорыя:Беларускія грамадзкія аб’яднаньні